rejauldu/bengali-wikipedia huggingface dataset:
আখতারুল ইমান হলেন বিহার রাজ্যের একজন ভারতীয় রাজনীতিবিদ। তিনি সপ্তদশ বিহার বিধানসভার একজন নির্বাচিত বিধায়ক, অমৌর নির্বাচনী এলাকার প্রতিনিধিত্ব করছেন। তিনি সর্বভারতীয় মজলিস-ই-ইত্তেহাদুল মুসলিমীন দলের বিহার রাজ্য সভাপতিও।    রাজনৈতিক পেশা  ইমান জানান, ছাত্রাবস্থায় তিনি রাজনীতিতে আসেন। ১৯৮৫ সালে, তিনি চোরদের বিরুদ্ধে অভিযান শুরু করেন। ইমান বলেছিলেন যে তিনি প্রচার শুরু করেছিলেন কারণ "পুলিশ ও প্রশাসন তাদের সাথে হাতের মুঠোয় ছিল"। ২০০৫ বিহার বিধানসভা নির্বাচনে, তিনি কোচধামন থেকে রাষ্ট্রীয় জনতা দলের টিকিটে প্রতিদ্বন্দ্বিতা করেছিলেন এবং নির্বাচিত হন। ২০১০ সালেও তিনি আসনটি ধরে রেখেছিলেন। ২০১৩ সালের ফেব্রুয়ারিতে, যখন ছাত্রদের সূর্য নমস্কারের যোগ আসন (কথিতভাবে হিন্দু সূর্য দেবতা সূর্যের কাছে প্রণাম) করার জন্য তৈরি করা হচ্ছিল, তখন ইমান বলেছিলেন যে সরকার রাষ্ট্রে রাষ্ট্রীয় স্বয়ংসেবক সংঘ (একটি হিন্দু ডানপন্থী সংগঠন) মতাদর্শ বাস্তবায়নের চেষ্টা করছে।  ২০১৪ সালে, তিনি রাষ্ট্রীয় জনতা দল ছেড়ে জনতা দলে (ইউনাইটেড) যোগ দেন। ২০১৪ সালের ভারতীয় সাধারণ নির্বাচনে কিশানগঞ্জ আসন থেকে প্রতিদ্বন্দ্বিতা করার জন্য তার দল তাকে প্রার্থী করেছিল। যাইহোক, ১৫ এপ্রিল (নির্বাচনের ১০ দিন আগে) তিনি ভারতীয় জাতীয় কংগ্রেসের মোহাম্মদ আসরারুল হকের পক্ষে প্রত্যাহার করেন যে তিনি মুসলিম ভোটকে বিভক্ত করতে চান না কারণ তার লক্ষ্য ছিল ভারতীয় জনতা পার্টিকে পরাজিত করা।  ২০১৫ সালের আগস্টে, ইমান হায়দ্রাবাদ ভিত্তিক সর্বভারতীয় মজলিস-ই-ইত্তেহাদুল মুসলিমীনে যোগদান করেন এবং ২০১৫ সালের নভেম্বরে, ইমানকে ২০১৫ বিহার বিধানসভা নির্বাচনে কোচধামান আসন থেকে দলের প্রার্থী করা হয়েছিল। সমাবেশে, দলীয় কর্মীরা তাকে শের-ই-বিহার ( বিহারের বাঘ) হিসাবে প্রশংসা করেছিল এবং বিহারের আসাদউদ্দিন ওয়াইসি (দলের জাতীয় প্রধান) হিসাবে অভিহিত করা হয়েছিল। তিনি বলেছিলেন যে পাসওয়ান এবং যাদব সম্প্রদায়ের (নিম্ন বর্ণের হিন্দু সম্প্রদায়) যদি তাদের নিজস্ব রাজনৈতিক দল থাকতে পারে, তবে মুসলমানদেরও তাদের নিজস্ব রাজনৈতিক দল থাকতে হবে। তিনি বিহার রাজ্যের দলের সভাপতিও ছিলেন। তবে নির্বাচনে তিনি জনতা দলের (ইউনাইটেড) মুজাহিদ আলমের কাছে হেরে যান। আলমের ৫৬,০০০ ভোটের তুলনায় ইমান ৩৭,০০০ ভোট পেয়েছেন। ২০১৯ সালের ভারতীয় সাধারণ নির্বাচনে ইমান কিশানগঞ্জ আসন থেকে এআইএমআইএম-এর প্রার্থী ছিলেন।  ২০২০ বিহার বিধানসভা নির্বাচনে অমৌর নির্বাচনী এলাকা থেকে জয়লাভ করে ইমান বিধায়ক হয়েছিলেন।    তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:বিহার বিধানসভার সদস্য ২০০০-২০০৫ বিষয়শ্রেণী:বিহার বিধানসভার সদস্য ২০০৫-২০১০ বিষয়শ্রেণী:সর্বভারতীয় মজলিস-ই-ইত্তেহাদুল মুসলিমীনের রাজনীতিবিদ বিষয়শ্রেণী:রাষ্ট্রীয় জনতা দলের রাজনীতিবিদ বিষয়শ্রেণী:জনতা দল (সংযুক্ত) এর রাজনীতিবিদ বিষয়শ্রেণী:কিশানগঞ্জ জেলার ব্যক্তি বিষয়শ্রেণী:বিহার বিধানসভার সদস্য ২০২০-২০২৫ বিষয়শ্রেণী:মগধ বিশ্ববিদ্যালয়ের প্রাক্তন শিক্ষার্থী বিষয়শ্রেণী:১৯৬৪-এ জন্ম
টেরি মুর () নামে পরিচিত হেলেন লুয়েলা কফোর্ড (; জন্ম: ৭ জানুয়ারি ১৯২৯) হলেন একজন মার্কিন চলচ্চিত্র ও টেলিভিশন অভিনেত্রী। তিনি ১৯৫২ সালের কাম ব্যাক, লিটল শেবা চলচ্চিত্রে অভিনয় করে শ্রেষ্ঠ পার্শ্ব অভিনেত্রী বিভাগে একাডেমি পুরস্কারের মনোনয়ন লাভ করেন। তার অভিনীত কয়েকটি ব্যবসাসফল চলচ্চিত্র হল মাইটি ইয়ং জো (১৯৪৯) ও পেটন প্লেস (১৯৫৭)। তার অভিনীত অন্যান্য চলচ্চিত্রগুলো হল দ্য গ্রেট রুপার্ট (১৯৫০), টু অব আ কাইন্ড (১৯৫১), ম্যান অন আ টাইটরোপ (১৯৫৩), ড্যাডি লং লেগস (১৯৫৫), বিটুইন হেভেন অ্যান্ড হেল (১৯৫৬), বার্নার্ডিন (১৯৫৭), আ প্রাইভেট্‌স অ্যাফেয়ার (১৯৫৯), এবং হোয়াই মাস্ট আই ডাই? (১৯৬০)।  তিনি হলিউডের স্বর্ণযুগের সর্বশেষ জীবিত তারকাদের একজন।  জীবনী জন্ম ও প্রারম্ভিক কর্মজীবন টেরি উর ১৯২৯ সালের ৭ই জানুয়ারি ক্যালিফোর্নিয়া অঙ্গরাজ্যের গ্লেনডেলে জন্মগ্রহণ করেন। তার জন্মনাম হেলেন লুয়েলা কফোর্ড। তিনি লস অ্যাঞ্জেলেসে এক মর্মন ধর্মাবলম্বী পরিবারে বেড়ে ওঠেন। তিনি শিশু মডেল হিসেবে কাজ করেন এবং ১৯৪০ সালে মেরিল্যান্ড দিয়ে তার চলচ্চিত্রে অভিষেক ঘটে। এরপর তিনি দ্য হাওয়ার্ডস অব ভার্জিনিয়া (১৯৪০), অন দ্য সানি সাইড (১৯৪২), আ-হন্টিং উই উইল গো (১৯৪২), ট্রু টু লাইফ (১৯৪২), ইংরিদ বারিমানের কৈশোরকালের চরিত্রে গ্যাসলাইট (১৯৪৪), সিন্স ইউ ওয়েন্ট অ্যাওয়ে (১৯৪৪), সুইট অ্যান্ড লো-ডাউন (১৯৪৪) এবং দ্য ক্লক (১৯৪৫) চলচ্চিত্রে শিশুশিল্পী হিসেবে অভিনয় করেন। ১৯৪৮ সালে টেরি মুর নাম গ্রহণের পূর্বে পর্দায় তার নাম জুডি ফোর্ড, জ্যান ফোর্ড ও জানুয়ারি ফোর্ড ব্যবহার করা হত।  সন অব ল্যাসি (১৯৪৫) ও শ্যাডোড (১৯৪৬) চলচ্চিত্রে তিনি পার্শ্ব চরিত্রে অভিনয় করেন, এই চলচ্চিত্রগুলোতে তার হেলেন কফোর্ড নামটি ব্যবহার করা হয়।The Life Story of TERRY MOORE Picture Show; London Vol. 57, Iss. 1491, (Oct 27, 1951): 12. দ্য ডেভল অন হুইলস (১৯৪৭) চলচ্চিত্রের মনোগ্রামে অভিনয়শিল্পীদের নামের তালিকার তৃতীয় স্থানে তার নাম জ্যান ফোর্ড লেখা হয় হয়। হার্টেকস (১৯৪৮) ও সামার হলিডে (১৯৪৮) চলচ্চিত্রে পর্দায় তার নাম উল্লেখ করা হয়নি।  কলাম্বিয়ায় টেরি মুর কলাম্বিয়া পিকচার্স মুরের সাথে দীর্ঘমেয়াদী চুক্তি স্বাক্ষরের পর তার কর্মজীবনের ব্যপ্তি বৃদ্ধি পায়। তিনি গ্লেন ফোর্ডের বিপরীতে দ্য রিটার্ন অব অক্টোবর (১৯৪৮) চলচ্চিত্রে টেরি মুর নামক একটি চরিত্রে অভিনয় করেন। পরবর্তীকালে তিনি এই নামটি তার পর্দা নাম হিসেবে গ্রহণ করেন।   ১৯৪৯ সালে তিনি ধারে আরকেও পিকচার্সের মাইটি ইয়ং জো চলচ্চিত্রে অভিনয় করেন। পরিচালক জর্জ পাল তাকে দ্য গ্রেট রুপার্ট চলচ্চিত্রে জিমি ডুরান্টের বিপরীতে অভিনয়ের জন্য নির্বাচন করেন।  তিনি ১৯৫২ সালে হ্যাল বি. ওয়ালিস প্রযোজিত কাম ব্যাক, লিটল শেবা চলচ্চিত্রে বার্ট ল্যাঙ্কেস্টার ও শার্লি বুথের সাথে পার্শ্ব চরিত্রে অভিনয় করেন। চলচ্চিত্র সমালোচক জেমস মোনাকোর মতে এটি "টেরি মুরের অন্যতম সুন্দর অভিনয়।" দ্য নিউ ইয়র্ক টাইমস-এর বসলি ক্রাউদার বলেন, "টেরি মুর কালোত্তীর্ণ এবং অন্তহীন অমানবিকতার সঠিক চিত্রায়ন দেখিয়েছেন।" এই চলচ্চিত্রে তার অসাধরন অভিনয়ের জন্য তিনি শ্রেষ্ঠ পার্শ্ব অভিনেত্রী বিভাগে একাডেমি পুরস্কারের মনোনয়ন লাভ করেন।  তথ্যসূত্র  বহিঃসংযোগ          বিষয়শ্রেণী:১৯২৯-এ জন্ম বিষয়শ্রেণী:জীবিত ব্যক্তি বিষয়শ্রেণী:২০শ শতাব্দীর মার্কিন অভিনেত্রী বিষয়শ্রেণী:ক্যালিফোর্নিয়ার অভিনেত্রী বিষয়শ্রেণী:মার্কিন চলচ্চিত্র অভিনেত্রী বিষয়শ্রেণী:মার্কিন টেলিভিশন অভিনেত্রী বিষয়শ্রেণী:মার্কিন বেতার অভিনেত্রী বিষয়শ্রেণী:মার্কিন স্মৃতিকথাকার বিষয়শ্রেণী:টুয়েন্টিয়েথ সেঞ্চুরি ফক্সের চুক্তিবদ্ধ শিল্পী
দেনিস লেমি জাকারিয়া লাকো লাদো (; জন্ম: ২০ নভেম্বর ১৯৯৬; দেনিস জাকারিয়া নামে সুপরিচিত) হলেন একজন সুইজারল্যান্ডীয় পেশাদার ফুটবল খেলোয়াড়। তিনি বর্তমানে জার্মানির পেশাদার ফুটবল লিগের শীর্ষ স্তর বুন্দেসলিগার ক্লাব বরুসিয়া মনশেনগ্লাডবাখ এবং সুইজারল্যান্ড জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত রক্ষণাত্মক মধ্যমাঠের খেলোয়াড় হিসেবে খেললেও মাঝেমধ্যে কেন্দ্রীয় মধ্যমাঠের খেলোয়াড় এবং কেন্দ্রীয় রক্ষণভাগের খেলোয়াড় হিসেবে খেলে থাকেন।  ২০১৪ সালে, জাকারিয়া সুইজারল্যান্ড অনূর্ধ্ব-১৯ দলের হয়ে সুইজারল্যান্ডের বয়সভিত্তিক পর্যায়ে অভিষেক করেছিলেন। প্রায় ৩ বছর যাবত সুইজারল্যান্ডের বয়সভিত্তিক দলের হয়ে খেলার পর, তিনি ২০১৬ সালে সুইজারল্যান্ডের হয়ে আন্তর্জাতিক পর্যায়ে অভিষেক করেছেন; সুইজারল্যান্ডের জার্সি গায়ে তিনি এপর্যন্ত ৩১ ম্যাচে ৩টি গোল করেছেন। তিনি সুইজারল্যান্ডের হয়ে এপর্যন্ত ১টি ফিফা বিশ্বকাপ (২০১৮) এবং ২টি উয়েফা ইউরোপীয় চ্যাম্পিয়নশিপে (২০১৬ এবং ২০২০) অংশগ্রহণ করেছেন।  প্রারম্ভিক জীবন দেনিস লেমি জাকারিয়া লাকো লাদো ১৯৯৬ সালের ২০শে নভেম্বর তারিখে সুইজারল্যান্ডের জেনেভায় জন্মগ্রহণ করেছেন এবং সেখানেই তার শৈশব অতিবাহিত করেছেন। তার বাবা দক্ষিণ সুদানী বংশোদ্ভূত এবং তার মা কঙ্গোলীয় বংশোদ্ভূত।  তথ্যসূত্র  বহিঃসংযোগ                    বিষয়শ্রেণী:১৯৯৬-এ জন্ম বিষয়শ্রেণী:জীবিত ব্যক্তি বিষয়শ্রেণী:বরুসিয়া মনশেনগ্লাডবাখের খেলোয়াড় বিষয়শ্রেণী:সুইজারল্যান্ডীয় ফুটবলার বিষয়শ্রেণী:সুইজারল্যান্ডের আন্তর্জাতিক ফুটবলার বিষয়শ্রেণী:২০১৮ ফিফা বিশ্বকাপের খেলোয়াড় বিষয়শ্রেণী:উয়েফা ইউরো ২০১৬-এর খেলোয়াড় বিষয়শ্রেণী:উয়েফা ইউরো ২০২০-এর খেলোয়াড় বিষয়শ্রেণী:ফুটবল মধ্যমাঠের খেলোয়াড় বিষয়শ্রেণী:বুন্দেসলিগার খেলোয়াড় বিষয়শ্রেণী:সুইস সুপার লিগের খেলোয়াড় বিষয়শ্রেণী:জার্মানিতে প্রবাসী ফুটবলার বিষয়শ্রেণী:২০২২ ফিফা বিশ্বকাপের খেলোয়াড় বিষয়শ্রেণী:ইয়ুভেন্তুস ফুটবল ক্লাবের খেলোয়াড় বিষয়শ্রেণী:চেলসি ফুটবল ক্লাবের খেলোয়াড় বিষয়শ্রেণী:সেরিয়ে আ-এর খেলোয়াড় বিষয়শ্রেণী:প্রিমিয়ার লিগের খেলোয়াড় বিষয়শ্রেণী:উয়েফা ইউরো ২০২৪-এর খেলোয়াড় বিষয়শ্রেণী:পুরুষ ফুটবল মধ্যমাঠের খেলোয়াড় বিষয়শ্রেণী:মোনাকো ফুটবল ক্লাবের খেলোয়াড় বিষয়শ্রেণী:লিগ ১-এর খেলোয়াড় বিষয়শ্রেণী:ইতালিতে প্রবাসী ফুটবলার বিষয়শ্রেণী:সুইজারল্যান্ডের আন্তর্জাতিক যুব ফুটবলার বিষয়শ্রেণী:সুইজারল্যান্ডের অনূর্ধ্ব-২১ আন্তর্জাতিক ফুটবলার বিষয়শ্রেণী:সারভেত ফুটবল ক্লাবের খেলোয়াড়
চিফ ক্লারিওন চুকউরা (জন্ম: ক্লারা ননেকা ওলুওয়াতয়িন ফোলাশাদে চুকউরাহ; ২৪ জুলাই ১৯৬৪) একজন নাইজেরীয় অভিনেত্রী এবং মানবতাবাদী ।   পেশা  তিনি লোগোসে নার্সারিতে এবং প্রাথমিক বিদ্যালয়ে পড়াশুনা করেন ও পরে কুইন অফ দা রোজারি কলেজে মাধ্যমিক পড়াশুনা করেন। তারপর তিনি ওবাফেমি আওলোওও বিশ্ববিদ্যালয়ের নাটকের কলা বিভাগে অভিনয় ও বক্তৃতা নিয়ে পড়াশোনা করেন। আফ্রিকা জুড়ে তাঁর দাতব্য কাজের জন্য তিনি জাতিসংঘের শান্তির দূত হিসাবে স্বীকৃতি লাভ করেছেন। ১৯৮০ সালে অভিনয়ে তিনি তাঁর কর্মজীবন শুরু করেন তবে "মিরর ইন দা সান" শিরোনামের নাটকে অভিনয় করে জনপ্রিয়তা লাভ করেন। তিনি প্রথম নাইজেরীয় ব্যক্তি যিনি ১৯৮২ সালে বুর্কিনা ফাসোতে ফেস্টাকো চলচ্চিত্র উৎসবে সেরা অভিনেত্রী বিভাগে পুরস্কার লাভ করেন।   ব্যক্তিগত জীবন  চুকউরা ১৯৬৪ সালের ২৪ জুলাই জন্মগ্রহণ করেন। তিনি তার পিতামাতার একমাত্র কন্যা। তিনি সংগীত ভিডিও পরিচালক ক্লারেন্স পিটার্সের মা। তিনি আনামব্রা রাজ্যের বাসিন্দা । ২০১৬ সালে চুকউরা অ্যান্টনি বয়েডকে বিয়ে করে তৃতীয়বারের মত বিবাহবন্ধনে আবদ্ধ হন এবং তার নতুন স্বামীর যিহোবার সাক্ষিদের বিশ্বাসে ধর্মান্তরিত হন।   টিভি   বেলো'স ওয়ে (১৯৮৪)   মিরর ইন দা সান (১৯৮৪)   রিপেলস (১৯৮৯)   সুপার স্টোরি (২০০১)   ডেলিলা (২০১৬-   )   চলচ্চিত্রের তালিকা    ফায়ারি ফোর্স (১৯৮৬)   মানি পাওয়ার (১৯৮২)   ফেয়ারওয়েল টু ব্যাবিলন (১৯৭৯)   ইয়েমজা   আপায়ে   রেমার্কেবল নাইট   ইগবোটিক লাভ   ফরবিডেন চয়েজ   কট ইন দ্যা এক্ট   আবুজা কানেকশন   এফ অফ লাইফ   স্বীকৃতি   আনামব্রা রাজ্যের ওনিশার ঐতিহ্যবাহী উপাধি আদা এজি এজে এমবা প্রথম   নলিউডের ২০ বছর উদযাপনে নলিউডের কিংবদন্তি পুরস্কার   ১৯৮২ - বছরের সেরা অভিনেত্রী, সর্ব আফ্রিকা চলচ্চিত্র উতসব, ওউগাডাগোডু, বুর্কিনা ফাসো    ১৯৯৭ - গ্ল্যামার গার্লসের জন্য আফ্রো-হলিউডের সেরা অভিনেত্রীর পুরস্কার    ২০০১ - থেমা সেরা পার্শ্ব অভিনেত্রী (ইওরুবা) পুরস্কার   ২০০১ - সেরা অভিনেত্রীর জন্য লেবাটিনো চলচ্চিত্র উৎসব, মেক্সিকো   ২০০৩ - আফ্রিকা সিনেমা পুরস্কার   ২০০৪ - সেরা অভিনেত্রীর রিল পুরস্কার   ২০১৪ - শীর্ষস্থানীয় ভূমিকায় সেরা অভিনেত্রীর জন্য আফ্রিকা চলচ্চিত্র একাডেমি পুরস্কার   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:১৯৬৪-এ জন্ম বিষয়শ্রেণী:নাইজেরীয় চলচ্চিত্র অভিনেত্রী
__NOTOC__ ৬৫ জুলীয় বর্ষপঞ্জীর একটি সাধারণ বছর যেটি মঙ্গলবার দিয়ে শুরু। সেই সময়ে এই বছর নেরভা ও ভেস্তিনাস-এর কন্সালশীপের বছর বলে পরিচিত ছিল (বা, কম প্রচলিত, আব উরবে ক্যন্দিতার ৮১৮ বছর; রোম প্রতিষ্ঠার বছর)। এই বছরকে ৬৫ বলে আখ্যায়িত করা হয় শুরুর দিকের মধ্যযুগীয় কাল থেকে, যখন ইউরোপে কমন এরা এবং অ্যানো ডোমিনি বছরের নামকরণের জন্য প্রচলিত পদ্ধতি হয়ে উঠে।   ঘটনাবলী   স্থানানুসারে    বিষয়ানুসারে    জন্ম    মৃত্যু    তথ্যসূত্র   বিষয়শ্রেণী:৬৫
নাবিলা মুনিব, (জন্ম ১৯৬০ কাসাব্ল্যাংকায়), হচ্ছেন একজন মরক্কোর রাজনীতিবিদ যিনি বর্তমানে ইউনিফাইড সোস্যালিস্ট পার্টি এর (পিএসইউ) সাধারণ সম্পাদক হিসাবে দায়িত্ব করেন। তিনি মরক্কোর কোন রাজনৈতিক দলের প্রধান হিসেবে নির্বাচিত প্রথম নারী।   প্রারম্ভিক জীবন  মুনিব হচ্ছেন আহমেদ মুনিবের কন্যা, একজন কূটনীতিক যিনি ওরান-এ মরক্কোর দূত হিসেবে কাজ করেছিলেন, ১৯৭০ এর দশকে তিনি তার শৈশবের অংশ সেখানে অতিবাহিত করেছিলেন এবং ১৯৭৭ সালে আলজেরিয়ায় উচ্চ বিদ্যালয় থেকে পাশ করেছিলেন। তার মা, খাদিজা বেলমেক্কি ফেজ এর একটি ধনী পরিবার থেকে এসেছেন। পরে তিনি রাবাত বিশ্ববিদ্যালয়ে অধ্যয়ন করেন এবং সংক্ষিপ্তভাবে মন্টপিলিয়ারে পড়াশোনা করেন যেখানে তিনি এন্ডোক্রিনলজি এর উপর পিএইচডি অর্জন করেন, পরে তিনি আইন চক কাসাব্লাংকা বিশ্ববিদ্যালয়ে শিক্ষক হিসেবে নিযুক্ত হন, সেখানে তিনি তারপর থেকে জীববিজ্ঞান (এন্ডোক্রিনলজি) পড়াতেন।   রাজনৈতিক কর্মজীবন   ১৯৮৫-এ, যখন তিনি ফ্রান্সে তার ডক্টরেট থিসিসের প্রস্তুতি নিচ্ছিলেন, তিনি "ইয়োথ অফ ডেমোক্রেটিক স্টুডেন্ট"-এ সক্রিয় ছিলেন, তারপর "তথ্য ও মত প্রকাশের স্বাধীনতা সংস্থা"-এ (ওএলআইই) যোগদান করেন এবং "জনপ্রিয় গণতান্ত্রিক অ্যাকশন" (ওএডিপি) সংগঠন যা অন্য বাম সংগঠন ইউনিফাইড সোস্যালিস্ট পার্টির সঙ্গে একত্রিত হয়ে যায়।  ২০০০ সালের প্রথম দিকে, মুনিব ইউনিফাইড সোস্যালিস্ট পার্টির সাথে এটির বিভিন্ন নামের সাথে সম্পৃক্ত ছিলেন, কিন্তু ২০১১ সালের আরব বসন্তের বিক্ষোভের স্রোতের পর থেকে কেবলমাত্র প্রচার মাধ্যমে সক্রিয়ভাবে যুক্ত হন। ১৬ই জানুয়ারি ২০১২-এ, তিনি তার দলের একমাত্র প্রার্থী হিসাবে সাধারণ সম্পাদক নির্বাচিত হন এবং একটি রাজনৈতিক দলের নেতৃত্ব দেওয়ার ক্ষেত্রে নির্বাচিত প্রথম মরোক্কোন মহিলা নির্বাচিত হন।From the TV program "Daif Assaa" on radio Aswat : https://www.youtube.com/watch?v=mXqpZu3dmuI   রাজনৈতিক পদক্ষেপ   ২০১১ সালে মরোক্কোর সাংবিধানিক গণভোটের সময়, তিনি তার রাজনৈতিক আন্দোলন এবং গনতান্ত্রিক বাম জোটকে বয়কটের জন্য ডেকেছিলেন, তিনি বলেন, সংবিধান গণতান্ত্রিক ছিল না বলে এটি সর্বাধিক ক্ষমতা সর্বসাধারণের হাতে বজায় রাখে এবং ক্ষমতাগুলির বাস্তব বিচ্ছেদ নিশ্চিত করে না।  ২০১২ সালের নভেম্বরে মরক্কোর ম্যাগাজিন টেলকূয়েল কর্তৃক প্রশ্ন করা হলে, তিনি বলেছিলেন যে তার স্বল্পমেয়াদী প্রকল্পটি একটি অগ্রগতিশীল গণতান্ত্রিক মৈত্রীতন্ত্রে বাম দলের একীকরণ। আগস্ট ২০১৩-এ, ড্যানিয়েল গালবান স্ক্যান্ডাল প্রকাশ্যে আসার পর, তিনি খোলাখুলিভাবে রাজকীয় অনুগ্রহের সমালোচনা করা ব্যক্তিদের মধ্যে প্রথম ছিলেন এবং বিবেচনা করে বলেন "পেডোফিল ড্যানিয়েল গালভানকে এটি (রাজকীয় অনুগ্রহ) প্রদানের সিদ্ধান্ত অগ্রহণযোগ্য এবং যত তাড়াতাড়ি সম্ভব প্রত্যাহার করা উচিত"। সাহরাউয়ি প্রজাতন্ত্রকে স্বীকৃতি দেওয়ার জন্য সুইডিশ বিলের জের ধরে মরক্কো ও সুইডেনের মধ্যে রাজনৈতিক সংকট চলাকালীন, সঙ্কট সমাধানের জন্য ২০১৫ সালের নভেম্বরে ৪ ও ৭ তারিখের মধ্যে বামপন্থী দলগুলোর সমন্বয়ে স্টকহোমের একটি মরক্কো প্রতিনিধিদলের সভাপতিত্ব করেন নাবিলা মুনিব। জানুয়ারি ২০১৬-এ সুইডিশ পাবলিক টেলিভিশন এসভিটি ঘোষণা করে যে সুইডিশ সরকার স্বাধীন সাহারাকে স্বীকৃতি দিতে তাদের পরিকল্পনা ঘোষণা করেছে। তথ্যসূত্র  বহিঃসংযোগ  https://web.archive.org/web/20150715061933/http://psu.ma/fr/ (Official website in French of The Unified Socialist Party)  বিষয়শ্রেণী:১৯৬০-এ জন্ম বিষয়শ্রেণী:রাজনীতিতে মরক্কোর নারী বিষয়শ্রেণী:জীবিত ব্যক্তি বিষয়শ্রেণী:কাসাব্লাঙ্কার ব্যক্তি বিষয়শ্রেণী:মোঁপ্যলিয়ে বিশ্ববিদ্যালয়ের প্রাক্তন শিক্ষার্থী বিষয়শ্রেণী:২১শ শতাব্দীর মরক্কী নারী রাজনীতিবিদ বিষয়শ্রেণী:২১শ শতাব্দীর মরক্কী রাজনীতিবিদ
গালিমপুর টি.সি উচ্চ বিদ্যালয় বাংলাদেশের কুমিল্লা জেলার বরুড়া উপজেলায় অবস্থিত একটি মাধ্যমিক বিদ্যালয়। স্কুলটির শিক্ষাপ্রতিষ্ঠান পরিচয় নাম্বার ইআইআইএন নাম্বার হলো ১০৫১২৯। ফলাফল জেএসসি  ২০১০-২০১৯ সাল পর্যন্ত গালিমপুর টি.সি উচ্চ বিদ্যালয়ের জেএসসির ফলাফল নিম্নরূপ: এসএসসি  ২০১১-২০২৪ সাল পর্যন্ত গালিমপুর টি.সি উচ্চ বিদ্যালয়ের এসএসসির ফলাফল নিম্নরূপ:   আরও দেখুন   বাংলাদেশের স্কুলের তালিকা তথ্যসূত্র  বহিঃসংযোগ বিষয়শ্রেণী:কুমিল্লা জেলার বিদ্যালয়
নিচের আলোচনাটি নিন্মলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।  ফলাফল ছিল: দ্রুত অপসারণ করা হল। কপিরাইট লঙ্ঘন ~ যুদ্ধমন্ত্রী আলাপ ০৭:২০, ১৫ ফেব্রুয়ারি ২০১৯ (ইউটিসি) নেপোলিয়ন বোনাপার্টের উত্থান পতন   – (অপসারণের প্রস্তাবনা দেখুনলগ দেখুন) () নেপোলিয়ন বোনাপার্ট সম্পর্কে একটি নিবন্ধ থাকার পরও তার উল্থান পতন নিয়ে আরেকটি নিবন্ধ তৈরী অপ্রয়োজনীয় বলে আমার মনে হয়  ~ইসমাইল (আলাপ) ০০:৪৬, ১৫ ফেব্রুয়ারি ২০১৯ (ইউটিসি)  ''উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।
দেওবন্দি জিহাদবাদ হলো ইসলামের একটি জিহাদী ব্যাখ্যা , যা উনবিংশ শতাব্দীতে ভারতীয় উপমহাদেশে উদ্ভূত দেওবন্দ আন্দোলনের শিক্ষার উপর নির্ভর করে গড়ে উঠেছিল। দেওবন্দি আন্দোলন সশস্ত্র জিহাদের তিনটি ঢেউ বয়ে নিয়েছিল। প্রথম তরঙ্গে দারুল উলূম দেওবন্দ প্রতিষ্ঠার কয়েক বছর আগের ১৮৫৭ সালের ভারতীয় বিদ্রোহের সময় আন্দোলনের প্রবীণরা থানা ভবনকে কেন্দ্র করে একটি ইসলামি অঞ্চল প্রতিষ্ঠা করার কাজে জড়িত ছিলেন এবং ইমদাদুল্লাহ মুহাজির মক্কী ছিলেন সে ইসলামী ভূখণ্ডের আমিরুল মুমিনিন।  এরপর শামলীর যুদ্ধে ব্রিটিশরা দেওবন্দী বাহিনীকে পরাজিত করলে এ অঞ্চলটির পতন হয়। দারুল উলূম দেওবন্দ প্রতিষ্ঠার পর মাহমুদ হাসান দেওবন্দী দ্বিতীয় তরঙ্গের দীক্ষায় নেতৃত্ব দেন। তিনি সম্রাতুত তরবিয়াত গঠনসহ বিভিন্ন উদ্যোগের মাধ্যমে ব্রিটিশদের বিরুদ্ধে সশস্ত্র প্রতিরোধ গড়ে তোলেন। ব্রিটিশরা যখন রেশমি রুমাল আন্দোলন উন্মোচন করতে সক্ষম, তারা তাকে গ্রেফতার করে এবং মাল্টায় বন্দী করে রাখে। মুক্তির পরে তিনি এবং তার শিষ্যরা মূলধারার রাজনীতিতে প্রবেশ করেন এবং গণতান্ত্রিক প্রক্রিয়ায় সক্রিয়ভাবে অংশগ্রহণ করেন।  ১৯৭৯ সালের শেষ-দিকে পাকিস্তান-আফগান সীমান্ত দেওবন্দি জিহাদি আন্দোলনের তৃতীয় তরঙ্গের কেন্দ্রে পরিণত হয়, যা সোভিয়েত এবং আফগান যুদ্ধের ইন্ধন ছিল। পাক রাষ্ট্রপতি জিয়া-উল-হকের পৃষ্ঠপোষকতায় দারুল উলূম হাক্কানিয়া ও জামিয়া উলুমুল ইসলামিয়া প্রতিষ্ঠিত হয় এবং এর মাধ্যমে বিভিন্ন মাদ্রাসার বিস্তার ঘটে। জমিয়ত উলামায়ে ইসলাম (স) এই আন্দোলনে জন্য রাজনৈতিক সমর্থন দেয়। পাক-আফগান সীমান্ত থেকে প্রশিক্ষিত যোদ্ধারা আফগান জিহাদে অংশগ্রহণ করে। পরবর্তীতে তারাই তালেবানসহ বিভিন্ন সংগঠন গঠন করে। দেওবন্দি জিহাদবাদের সবচেয়ে সংগঠিত ও সফল উদাহরণ হল তালেবান, যারা আফগানিস্তানে ইসলামী শাসন প্রতিষ্ঠা করেছিল। জমিয়ত উলামায়ে ইসলামের (স) প্রধান সামিউল হককে "তালেবানের পিতা" বলা হয়।   তথ্যসূত্র   বিষয়শ্রেণী:দেওবন্দি সংগঠন বিষয়শ্রেণী:দেওবন্দি বিষয়শ্রেণী:জিহাদ বিষয়শ্রেণী:জিহাদবাদ
আনন্দ আশ্রম শক্তি সামন্ত পরিচালিত ও শৈলজানন্দ মুখোপাধ্যায়ের কাহিনী অবলম্বনে তৈরি দ্বিভাষিক চলচ্চিত্র। এই চলচ্চিত্রটি ১৯৭৭ সালে মুক্তি পেয়েছিল। এই ছবিতে প্রধান দুই চরিত্রে অভিনয় করেন উত্তম কুমার এবং শর্মিলা ঠাকুর। অন্যান্য ভূমিকায় অভিনয় করেছিলেন অশোক কুমার, উৎপল দত্ত এবং রাকেশ রোশন, এবং মৌসুমি চট্টোপাধ্যায়। হিন্দি এবং বাংলা ভাষায় আলাদা আলাদা ভাবে চলচ্চিত্রটি মুক্তি পেয়েছিলো।   কাহিনী  ডা: অমরেশ (উত্তম কুমার) বড়লোক বাবার (অশোক কুমার) একমাত্র ডাক্তার পুত্র। সে তার বাবার অমতে আশাকে (শর্মিলা ঠাকুর) বিয়ে করে এবং অন্য জায়গায় গিয়ে সংসার পাতে। সন্তানের জন্ম দিতে গিয়ে আশা মারা যায়। সেই পুত্রসন্তান ডা: ''সমরেশ (রাকেশ রোশন) ঘটনাচক্রে ঠাকুরদার কাছে মানুষ হয়। সমরেশ আবার সুমিতার (মৌসুমি চট্টোপাধ্যায়) প্রেমে পড়ে। সুমিতা/সুমি ডা: অমরেশের বন্ধু উৎপল দত্তের মেয়ে। সমরেশের আর সুমিতার বিয়ের দিন আবার ডা: অমরেশ এবং তার বাবার মধ্যে মিলন ঘটে এবং ভুল বোঝাবুঝির অবসান হয়।   অভিনয়   উত্তম কুমার - ডাঃ অমরেশ  শর্মিলা ঠাকুর - আশা  রাকেশ রোশন - ডাঃ সমরেশ  মৌসুমি চ্যাটার্জী -সুমিতা/সুমি  অশোক কুমার - ঠাকুর  অসিত সেন -গিরিধারী  উৎপল দত্ত -সুমিতার বাবা   সংগীত  বাংলা গানের তালিকা  পৃথিবী বদলে গেছে - কিশোর কুমার  আশা ছিলো ভালোবাসা ছিলো - কিশোর কুমার  তিনটি মন্ত্র নিয়ে - শ্যামল মিত্র  ভালোবেসে ডেকেই দেখো না - আশা ভোঁসলে  আমার সপ্ন তুমি ওগো - আশা ভোঁসলে,কিশোর কুমার  কথা কিছু কিছু বুঝে নিতে হয় - আরতি মুখার্জী,শ্যামল মিত্র  হিন্দি গানের তালিকা  তুম ইতনি সুন্দার হো - কে জে জেসুদাস, প্রীতি সাগর  সারা পিয়ার তুমহারা - আশা ভোসলে, কিশোর কুমার  তেরে লিয়ে ম্যানে সাবকো ছোড়া - কিশোর কুমার  রাহি নায়ে নায়ে রাস্তা নায়া নায়া - কিশোর কুমার  সাফাল ভোহি জীভান হে - শ্যামল মিত্র  জাব চাহো চালি আউঙ্গি - লতা মঙ্গেশকর   তথ্যসূত্র    বহিঃসংযোগ     বিষয়শ্রেণী:১৯৭৭-এর চলচ্চিত্র বিষয়শ্রেণী:১৯৭০-এর দশকের নাট্য চলচ্চিত্র বিষয়শ্রেণী:বাংলা ভাষার চলচ্চিত্র বিষয়শ্রেণী:হিন্দি ভাষার চলচ্চিত্র বিষয়শ্রেণী:ভারতীয় চলচ্চিত্র বিষয়শ্রেণী:বাংলা ভাষার ভারতীয় চলচ্চিত্র বিষয়শ্রেণী:ভারতীয় নাট্য চলচ্চিত্র বিষয়শ্রেণী:ভারতীয় দ্বিভাষিক চলচ্চিত্র বিষয়শ্রেণী:শক্তি সামন্ত পরিচালিত চলচ্চিত্র বিষয়শ্রেণী:১৯৭০-এর দশকের বাংলা ভাষার চলচ্চিত্র বিষয়শ্রেণী:আইটেম নাম্বার বিশিষ্ট চলচ্চিত্র বিষয়শ্রেণী:১৯৭০-এর দশকের হিন্দি ভাষার চলচ্চিত্র বিষয়শ্রেণী:ভারতীয় বহুভাষিক চলচ্চিত্র
জঁ দ্যুজার্দাঁ (ফরাসি: Jean Dujardin; জন্ম ১৯ জুন১৯শে জুন ১৯৭২) হলেন একজন ফরাসি অভিনেতা ও পরিচালক। তিনি স্ট্যান্ড-আপ কৌতুকাভিনেতা হিসেবে তার কর্মজীবন শুরু করেন। পরবর্তীতে তিনি কয়েকটি টেলিভিশন অনুষ্ঠান ও চলচ্চিত্রে অতিথি চরিত্রে অভিনয় করেন। তিনি টেলিভিশন ধারাবাহিক অঁ গার ও অঁ ফিল-এ অভিনয় করে প্রসিদ্ধি অর্জন করেন এবং পরবর্তীতে ব্রিস দ্য নিচ ও মিশেল আজানাভিস্যুস পরিচালিত ওএসএস ১১৭: কায়রো, নেস্ট অব স্পাইজ ও এর অনুবর্তী পর্ব ওএসএস ১১৭: লস্ট ইন রিও, এবং ৯৯ ফ্রঁস চলচ্চিত্রে অভিনয় করে সফলতা অর্জন করেন।  দ্যুজার্দাঁ ২০১১ সালে একাধিক পুরস্কার বিজয়ী নির্বাক চলচ্চিত্র দি আর্টিস্ট-এ জর্জ ভালেন্তিন চরিত্রে অভিনয় করে আন্তর্জাতিক খ্যাতি অর্জন করেন। তার এই কাজের জন্য তিনি একাধিক পুরস্কার অর্জন করেন, যার মধ্যে রয়েছে শ্রেষ্ঠ অভিনেতা বিভাগে একাডেমি পুরস্কার, যা কোন ফরাসি অভিনেতার জন্য প্রথমবার; শ্রেষ্ঠ সঙ্গীতধর্মী বা হাস্যরসাত্মক চলচ্চিত্র অভিনেতা বিভাগে গোল্ডেন গ্লোব পুরস্কার; শ্রেষ্ঠ প্রধান চরিত্রে অভিনেতা বিভাগে বাফটা পুরস্কার, স্ক্রিন অ্যাক্টরস গিল্ড পুরস্কার ও শ্রেষ্ঠ অভিনেতা বিভাগে কান চলচ্চিত্র উৎসব পুরস্কার। এই দশকে তিনি মার্টিন স্কোরসেজির ব্ল্যাক কমেডিধর্মী দ্য উলফ অব ওয়াল স্ট্রিট (২০১৩) এবং জর্জ ক্লুনির ইতিহাস-আশ্রিত নাট্যধর্মী দ্য মনুমেন্ট্‌স মেন (২০১৪) চলচ্চিত্রে অভিনয় করেন।  তথ্যসূত্র  বহিঃসংযোগ     বিষয়শ্রেণী:১৯৭২-এ জন্ম বিষয়শ্রেণী:জীবিত ব্যক্তি বিষয়শ্রেণী:২০শ শতাব্দীর ফরাসি অভিনেতা বিষয়শ্রেণী:২১শ শতাব্দীর ফরাসি অভিনেতা বিষয়শ্রেণী:ফরাসি কৌতুকাভিনেতা বিষয়শ্রেণী:ফরাসি চলচ্চিত্র অভিনেতা বিষয়শ্রেণী:ফরাসি টেলিভিশন অভিনেতা বিষয়শ্রেণী:ফরাসি পুরুষ চিত্রনাট্যকার বিষয়শ্রেণী:শ্রেষ্ঠ অভিনেতা বিভাগে একাডেমি পুরস্কার বিজয়ী বিষয়শ্রেণী:শ্রেষ্ঠ অভিনেতা বিভাগে কান চলচ্চিত্র উৎসব পুরস্কার বিজয়ী বিষয়শ্রেণী:শ্রেষ্ঠ অভিনেতা বিভাগে বাফটা পুরস্কার বিজয়ী বিষয়শ্রেণী:গোল্ডেন গ্লোব পুরস্কার (সেরা অভিনেতা - সঙ্গীতধর্মী বা হাস্যরসাত্মক চলচ্চিত্র) বিজয়ী বিষয়শ্রেণী:স্ক্রিন অ্যাক্টরস গিল্ড পুরস্কার (সেরা অভিনেতা - চলচ্চিত্র) বিজয়ী বিষয়শ্রেণী:ইন্ডিপেন্ডেন্ট স্পিরিট পুরস্কার বিজয়ী বিষয়শ্রেণী:ফরাসি চিত্রনাট্যকার বিষয়শ্রেণী:অর্দ্র নাসিয়োনাল দ্য মেরিতের নাইট
বতসোয়ানায় ইসলাম একটি সংখ্যালঘু ধর্ম, যেখানে বেশিরভাগ লোক খ্রিস্টান ও আদিম বিশ্বাসকে অনুসরণ করে। ব্রিটিশ ঔপনিবেশিক শাসনকালে এই অঞ্চলে বসতি স্থাপনকারী দক্ষিণ এশিয়া থেকে আসা মুসলিম অভিবাসীদের মাধ্যমে দেশটি  ইসলাম এসেছিল। ২০০১ সালের আদমশুমারি অনুসারে বতসোয়ানায় প্রায় ৫০,০০০ মুসলমান আছে, যা জনসংখ্যার ১ শতাংশেরও কম। আফ্রিকার অন্যান্য অঞ্চলে ক্রমবর্ধমান আন্তঃ-ধর্মীয় উত্তেজনা সত্ত্বেও এখানে বিভিন্ন ধর্মীয় গোষ্ঠীর মধ্যে সম্পর্ক শান্তিপূর্ণ ও বন্ধুত্বপূর্ণ রয়েছে।   ইতিহাস  ১৮৯০-এর দশকে ভারতীয় মুসলমানরা বতসোয়ানায় প্রথম ইসলামি জনগোষ্ঠী ছিল। ঔপনিবেশিক কর্তৃপক্ষ এই ভারতীয় মুসলমানদের শহরাঞ্চলে সীমাবদ্ধ রেখেছিল। কিছু সময়ের মধ্যেই, মুসলমানরা শহর ও মুসলিম জনসংখ্যা বৃদ্ধির সাথে সাথে একের পর এক শহরে ইসলামি কেন্দ্র স্থাপন করেছিল।  ১৯৫০ এর দশকের দিকে ফ্রান্সিসটাউনে মালাউই এর মুসলমানদের দেখা যাওয়া শুরু হয়। তারা মূলত খননের মতো কাজের সুযোগে এসেছিল।  ১৯৭০-এর দশক পর্যন্ত খুব কম সংখ্যক লোক ইসলাম ধর্মে ধর্মান্তরিত হয়। গায়ানার শায়খ আলী মুস্তাফা ১৯৭০-এর দশক থেকে বতসোয়ানায় ধর্মান্তরিত করেছেন। সেসময় শহর ও কারাগারগুলিতে মিশনগুলো মনোনিবেশ করেছিল।  ১৯৮২ সালে নির্মিত মসজিদটি আধুনিকীকৃত হওয়ায় আজ গ্যাবোরোনকে বতসোয়ানার ইসলামের কেন্দ্রস্থল হিসাবে বিবেচনা করা হচ্ছে।   আরও দেখুন    হাইতিতে ইসলাম  আইভরি কোস্টে ইসলাম   তথ্যসূত্র   বিষয়শ্রেণী:আফ্রিকায় ইসলাম বিষয়শ্রেণী:দেশ অনুযায়ী ইসলাম
খালিদ "বিলি" ইবাদুল্লা (জন্ম ২০ ডিসেম্বর ১৯৩৫) একজন পাকিস্তানি নিউজিল্যান্ডের ক্রিকেট কোচ, ভাষ্যকার, প্রাক্তন ক্রিকেট আম্পায়ার এবং ক্রিকেটার । তিনি টিভিএনজেড ক্রিকেট ভাষ্যকার হিসাবে কাজ করেছেন।  তিনি ১৯৬৪ থেকে ১৯৬৭ সালের মধ্যে চারটি টেস্টে খেলেছিলেন।   ব্যক্তিগত জীবন  ইবাদুল্লা একজন খ্রিস্টান   তার জার্মান-বংশোদ্ভূত তার স্ত্রী গের্ট্রুডের সাথে তার বার্মিংহামে দেখা হয়েছিল।  তারা ৩৫ বছরেরও বেশি সময় ধরে বিবাহিত।  কাসেম নামে তাদের একটি পুত্র রয়েছে ও দুই কন্যা রয়েছে।   তথ্যসূত্র    বহিঃসংযোগ    ইএসপিএনক্রিকইনফোতে খালিদ ইবাদুল্লা  বিষয়শ্রেণী:পাকিস্তানি খ্রিস্টান বিষয়শ্রেণী:ইংল্যান্ডে দেশত্যাগী পাকিস্তানি বিষয়শ্রেণী:অস্ট্রেলিয়ায় দেশত্যাগী পাকিস্তানি বিষয়শ্রেণী:লাহোর থেকে আগত ক্রিকেটার বিষয়শ্রেণী:পাঞ্জাবের (পাকিস্তান) ক্রিকেটার বিষয়শ্রেণী:টেস্ট ক্রিকেট অভিষেকে সেঞ্চুরি করা ক্রিকেটার বিষয়শ্রেণী:পাকিস্তানের ক্রিকেট ধারাভাষ্যকার বিষয়শ্রেণী:পাকিস্তানি ক্রিকেট আম্পায়ার বিষয়শ্রেণী:পাকিস্তানি ক্রিকেট কোচ বিষয়শ্রেণী:পাকিস্তানের টেস্ট ক্রিকেটার বিষয়শ্রেণী:পাকিস্তানি ক্রিকেটার বিষয়শ্রেণী:ডুনেডিন থেকে আগত ক্রিকেটার বিষয়শ্রেণী:ইন্টারন্যাশনাল ক্যাভেলিয়ার্সের ক্রিকেটার বিষয়শ্রেণী:কমনওয়েলথ একাদশের ক্রিকেটার বিষয়শ্রেণী:ওয়ারউইকশায়ারের ক্রিকেটার বিষয়শ্রেণী:তাসমানিয়ার ক্রিকেটার বিষয়শ্রেণী:ওতাগোর ক্রিকেটার বিষয়শ্রেণী:নিউজিল্যান্ডীয় ক্রিকেট ধারাভাষ্যকার বিষয়শ্রেণী:নিউজিল্যান্ডীয় ক্রিকেট আম্পায়ার বিষয়শ্রেণী:নিউজিল্যান্ডীয় ক্রিকেট কোচ বিষয়শ্রেণী:নিউজিল্যান্ডীয় ক্রিকেটার বিষয়শ্রেণী:জীবিত ব্যক্তি বিষয়শ্রেণী:১৯৩৫-এ জন্ম বিষয়শ্রেণী:নিউজিল্যান্ড অর্ডার অব মেরিট প্রাপক বিষয়শ্রেণী:পাঞ্জাবি বংশোদ্ভূত নিউজিল্যান্ডীয় ব্যক্তি